Wat doen jy dié September? | Netwerk24
Wat doen jy dié September?
Daar is ietsie vir almal in September by Dirtopia (op die plaas Delvera langs die R44 tussen Stellenbosch en Klapmuts) met 'n kalender propvol byeenkomste en selfs Sondag-middagete-braaierye om Erfenismaand te vier.
'n Nuwe byeenkoms vir koffieliefhebbers is die Coffee & Crafts Market wat die 16de plaasvind.
Daar sal stalletjies wees, musiek, doendinge vir die kinders en natuurlik heerlike koffie vir die koffieliefhebbers.
Vir die wat daarvan hou om aktief te wees en hul daaglikse kafeïen te kry, sal daar ook 'n 5 km- en 10 km-pretloop deur die wingerde wees.
Op Erfenisdag word 'n Heritage Day Spit Braai gehou by die Dirtopia Café. Sluit die vieringe af met 'n Heritage Day Full Moon Hike – stap deur die wingerde tot bo-op Klapmuts-kop met 'n panoramiese uitsig oor Kaapstad.
Die Antique Tractor Day sal die 29ste en 30ste plaasvind, met verskeie stalletjies, ou voertuie op vertoning en 'n beesvleispotjie op die 30ste.
Vir dié maand sal daar ook elke Sondag 'n Engelse ontbytbuffet en talle braaie wees (wissel van vis tot tradisioneel).
Ander geleenthede hierdie maand sluit in 'n Intermediate and Fundamental Skills Clinic die 8ste en 30ste, Bike Burger & Beers sosiale rit die 15de en die Wine Walk to Warwick (die 22ste).